รัฐบาลไทย-ข่าวทำเนียบรัฐบาล-ปลัดกระทรวงมหาดไทยประชุมติดตามขับเคลื่อนงานสำนักงานปลัดกระทรวงมหาดไทยและสำนักงานจังหวัดทั่วประเทศ เน้นย้ำ คนมหาดไทยต้องทำงานเป็นทีม ด้วยหัวใจรุกรบ อุทิศตนเพื่อ “บำบัดทุกข์ บำรุงสุข
วันพุธที่ 25 พฤษภาคม 2565
ปลัดกระทรวงมหาดไทยประชุมติดตามขับเคลื่อนงานสํานักงานปลัดกระทรวงมหาดไทยและสํานักงานจังหวัดทั่วประเทศ เน้นย้ํา คนมหาดไทยต้องทํางานเป็นทีม ด้วยหัวใจรุกรบ อุทิศตนเพื่อ “บําบัดทุกข์ บํารุงสุข
ปลัดกระทรวงมหาดไทยประชุมติดตามขับเคลื่อนงานสํานักงานปลัดกระทรวงมหาดไทยและสํานักงานจังหวัดทั่วประเทศ เน้นย้ํา คนมหาดไทยต้องทํางานเป็นทีม ด้วยหัวใจรุกรบ อุทิศตนเพื่อ “บําบัดทุกข์ บํารุงสุข” สร้างสรรค์คุณประโยชน์ให้กับประเทศชาติและประชาชน อย่างยั่งยืน
วันนี้ (25 พ.ค. 65) เวลา 09.00 น. ที่ห้องประชุมราชบพิธ อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามการดําเนินงานตามภารกิจรัฐบาลและสํานักงานปลัดกระทรวงมหาดไทย ครั้งที่ 6/2565 โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย นายสันติธร ยิ้มละมัย ผู้ตรวจราชการกระทรวงมหาดไทย เขตตรวจราชการที่ 5 และ 18 นายวิสาห์ พูลศิริรัตน์ ผู้ตรวจราชการกระทรวงมหาดไทย เขตตรวจราชการที่ 1 ที่ปรึกษาระดับกระทรวง พร้อมด้วยหัวหน้าหน่วยงานในสังกัดกระทรวงมหาดไทย ร่วมประชุม โดยเป็นการประชุมผ่านระบบ Video Conference ร่วมกับนายชลธี ยังตรง ผู้ว่าราชการจังหวัดยโสธร นายณัฐวัสส์ วิริยานภาภรณ์ รองผู้ว่าราชการจังหวัดหนองคาย หัวหน้าสํานักงานจังหวัด และผู้อํานวยการกลุ่มงานในสังกัดสํานักงานจังหวัดทุกจังหวัดทั่วประเทศ ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ําในช่วงต้นว่า คนมหาดไทย ต้องมีชีวิตจิตใจที่รุกรบ ต้องทํางานเร็ว หนักเอาเบาสู้ ทุ่มเทอุทิศกาย ใจ เพื่อช่วยเหลือเพื่อนมนุษย์ ช่วยเหลือประเทศชาติ บําบัดทุกข์ บํารุงสุข ให้อยู่ในสายโลหิต ในทุกลมหายใจ และส่งต่ออุดมการณ์การเป็นข้าราชการที่ดีในพระบาทสมเด็จพระเจ้าอยู่หัว ที่ทุกเวลานาทีมีแต่ความคิดที่จะช่วยเหลือประชาชน ด้วยการถ่ายทอด อบรม กล่อมเกลา ทั้งข้าราชการเก่า ข้าราชการใหม่ ให้ได้ตระหนักและสํานึกในหน้าที่ของการเป็นข้าราชการเพื่อประโยชน์ของพี่น้องประชาชนและประเทศชาติ เพราะแม้ว่าเศรษฐกิจจะเป็นอย่างไร จะเกิดโรคระบาด หรือสถานการณ์ใด ๆ ข้าราชการยังมีเงินเดือน เงินประจําตําแหน่ง มีค่าใช้จ่ายต่าง ๆ ที่ราชการดูแล ซึ่งเราจะมีความสุขไม่ได้ เพราะพี่น้องประชาชนยังเดือดร้อนทุกข์ยากอยู่ จึงจําเป็นที่ทุกคนต้องช่วยกันระดมสติปัญญา ความสามารถ และความมีน้ําใจ ทํางานเป็นทีม สามารถแก้ปัญหาเฉพาะหน้าได้ มีระบบการติดตามเรื่องต่าง ๆ เป็นดั่งเทียนไขที่ให้ความร้อนเผาผลาญตนเอง ด้วยความเสียสละ ประดุจดั่งสีพระศอของพระศิวะที่ได้กลืนน้ําอมฤตเพื่อปกป้องมวลมนุษยชาติจนกลายเป็นปาน “สีดํา” ซึ่งเป็นสีประจํากระทรวงมหาดไทยของพวกเราทุกคน โดยต้องระลึกเสมอว่าความสําเร็จของการบําบัดทุกข์ บํารุงสุขจะเกิดขึ้นได้ อยู่ที่ตัวคนมหาดไทย ใจคนมหาดไทย ที่มีเป้าหมายให้บังเกิดการ Change for Good สร้างสรรค์สิ่งที่ดีให้พี่น้องประชาชนมีความสุขอย่างยั่งยืน
จากนั้น นายสุทธิพงษ์ จุลเจริญ ได้มอบนโยบายการขับเคลื่อนดําเนินงาน โดยกล่าวว่า ในขณะนี้เรื่องที่ใกล้ตัวและเกี่ยวข้องกับวิถีชีวิตของพี่น้องประชาชน นั่นคือ สถานการณ์การแพร่ระบาดของโรคโควิด-19 ที่แม้ว่าสถานการณ์จะมีทิศทางดีขึ้นต่อเนื่อง และประเทศไทยอยู่ระหว่างการเตรียมพร้อมสถานการณ์โรคโควิด-19 สู่การเป็นโรคประจําถิ่น แต่ก็ยังพบว่าจํานวนผู้ติดเชื้อและผู้เสียชีวิตส่วนใหญ่จะอยู่ในกลุ่ม 608 คือ กลุ่มผู้สูงอายุมีอายุ 60 ปีขึ้นไป และผู้มีโรคประจําตัวในกลุ่ม 7 โรค ได้แก่ โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมอง โรคอ้วน โรคมะเร็ง โรคเบาหวาน และผู้ที่ไม่ได้รับวัคซีนป้องกันโควิด-19 จึงให้ทุกจังหวัดน้อมนําพระราชดํารัสของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รณรงค์ให้คนในพื้นที่ที่ยังไม่ได้รับวัคซีนให้ได้รับฉีดวัคซีนตามหลักเกณฑ์ของกระทรวงสาธารณสุข พร้อมทั้งประชาสัมพันธ์สร้างการรับรู้ให้พี่น้องประชาชนได้ตระหนักแต่ไม่ตระหนก และไม่ประมาทในการใช้ชีวิตวิถีใหม่ ด้วยการปฏิบัติตามมาตรการปลอดภัยสําหรับองค์กร (COVID Free Setting) รวมทั้งมาตรการป้องกันโรคส่วนบุคคล DMHTA ได้แก่ เว้นระยะห่างระหว่างกัน สวมหน้ากากอนามัยตลอดเวลา ล้างมือด้วยน้ําสบู่หรือแอลกอฮอล์ตลอดเวลา ตรวจวัดอุณหภูมิ และใช้แอปพลิเคชั่นไทยชนะ รวมทั้งพักผ่อนให้เพียงพอ ออกกําลังกายให้เป็นประจํา เพื่อห่างไกลจากโรคโควิด-19 และได้มอบนโยบายการขับเคลื่อนโครงการ/กิจกรรมที่สําคัญ ได้แก่ 1) ทํานุบํารุงและดูแลรักษาสถานที่สําคัญทางประวัติศาสตร์ของจังหวัดที่เคยเป็นสถานที่อันเนื่องในพระราชพิธี รวมถึงเคยเป็นสถานที่เสด็จพระราชดําเนิน ให้มีความสวยงาม สมบูรณ์ สมพระเกียรติ เป็นแหล่งเรียนรู้ สถานที่ท่องเที่ยวเชิงประวัติศาสตร์ ที่แสดงถึงความภาคภูมิใจของพี่น้องประชาชนในจังหวัดนั้น ๆ และพิจารณาจัดกิจกรรมที่เกี่ยวข้องอย่างต่อเนื่อง เช่น การจัดนิทรรศการเฉลิมพระเกียรติ การจัดเสวนาหรือบรรยายทางวิชาการโดยปราชญ์ชาวบ้าน เพื่อส่งเสริมการเรียนรู้และความภาคภูมิใจให้กับเด็ก เยาวชน นักเรียน นิสิต นักศึกษา และพี่น้องประชาชนในพื้นที่ ได้เกิดความหวงแหนของพี่น้องประชาชนในพื้นที่ และรักษาไว้ให้อยู่คู่บ้านคู่เมือง 2) การรวบรวมและประมวลภาพพระราชกรณียกิจของพระบาทสมเด็จพระเจ้าอยู่หัวและพระบรมราชวงศ์ทุกพระองค์ที่เคยเสด็จพระราชดําเนินทรงปฏิบัติพระราชกรณียกิจบริเวณพื้นที่จังหวัดในวาระต่าง ๆ ซึ่งทําให้เกิดคุณค่าทั้งทางตรง คือ เสริมสร้างความภาคภูมิใจของคนในจังหวัดและเป็นเกียรติประวัติของจังหวัด และคุณค่าทางอ้อม คือ ส่งผลดีต่อเศรษฐกิจฐานราก กระตุ้นการท่องเที่ยวในพื้นที่จังหวัด 3) การเตรียมการจัดกิจกรรมเนื่องในวันเฉลิมพระชนมพรรษา 3 มิถุนายน 2565 ให้เป็นไปตามแนวทางของสํานักนายกรัฐมนตรี และสมพระเกียรติ ทั้งการตกแต่งอาคารสถานที่ ประดับธงชาติและธงตราสัญลักษณ์พระนามาภิไธย ส.ท. การลงนามถวายพระพรผ่านระบบอิเล็กทรอนิกส์ การจัดพิธีทําบุญตักบาตรถวายเป็นพระราชกุศล พิธีถวายพระพรชัยมงคล กิจกรรมสาธารณกุศลต่าง ๆ เช่น กิจกรรมบริจาคโลหิต การทําจิตอาสาพัฒนาต่าง ๆ และการจุดเทียนถวายพระพรชัยมงคล เพื่อร่วมแสดงความจงรักภักดีและเกิดความเป็นสิริมงคลกับตัวเราและประเทศชาติ 4) โครงการปลูกต้นไม้ประจําจังหวัดและต้นไม้ในพุทธประวัติ เนื่องในโอกาสวันเฉลิมพระชนมพรรษา 3 มิถุนายน 2565 ณ วัดบางหลวงหัวป่า (วัดร้าง) ต.สวนพริกไทย อ.เมืองปทุมธานี จ.ปทุมธานี ด้วยการปลูกต้นไม้ประจําจังหวัดทั้ง 77 ต้น และต้นไม้ในพุทธประวัติ เป็นโอกาสที่จะได้ร่วมกันตอบแทนบุญคุณแผ่นดิน สอดคล้องกับโครงการอนุรักษ์พันธุกรรมพืชอันเนื่องมาจากพระราชดําริ สมเด็จพระเทพรัตนราชสุดาฯ สยามบรมราชกุมารี (อพ.สธ.) ซึ่งนับเป็นการปฏิบัติบูชาที่ยั่งยืน เพราะต้นไม้ทุกต้นจะเกื้อกูลประโยชน์ทั้งการอนุรักษ์สิ่งแวดล้อม และการส่งเสริมการศึกษาหาความรู้ของเด็ก เยาวชน และประชาชนในสังคม
ในด้านการบริหารจัดการและด้านงบประมาณ นายสุทธิพงษ์ จุลเจริญ ปลัดกระทรวงมหาดไทย ได้กําชับการเบิกจ่ายงบประมาณรายจ่ายประจําปีงบประมาณ 2565 ให้เป็นไปตามแนวทางของกรมบัญชีกลาง และจัดทําคําขอรับการจัดสรรงบประมาณรายจ่ายประจําปีงบประมาณ 2566 ให้เป็นไปตามหลักเกณฑ์ราคามาตรฐานของสํานักงบประมาณควบคู่กับการพิจารณาด้านความพร้อม ความเหมาะสม ความคุ้มค่า ความตรงไปตรงมา และประโยชน์ที่จะเกิดกับพี่น้องประชาชนอย่างแท้จริง และได้เน้นย้ําถึงการขับเคลื่อนการทํางานของสํานักงานปลัดกระทรวงมหาดไทย โดยข้าราชการและบุคลากรที่อยู่ในสํานัก กอง ศูนย์ กลุ่ม สํานักงานจังหวัด เดียวกัน ต้องมีองค์ความรู้ในการทํางานเท่ากัน ดังนั้น สิ่งใดที่เป็นข้อสั่งการ ข้อเสนอแนะ เนื้องาน ของบุคลากรแต่ละคน กลุ่ม ส่วน ทุกคนต้องมีความรู้เท่ากัน “ทํางานเป็นทีม” มุ่งมั่นตั้งใจปฏิบัติราชการด้วยหัวใจคนมหาดไทย ที่มีความปรารถนา (Passion) ทุ่มเท มีน้ําใจที่จะช่วยเหลืองานของทุกกลุ่ม ทุกฝ่าย เพื่อบังเกิดประโยชน์กับพี่น้องประชาชน ด้วยการช่วยกัน “ติชม เสนอแนะ ลงมือทํา เมื่อมีประชาชนติดต่อ หรือหน่วยงานติดต่อ ก็สามารถตอบได้” รวมทั้งถอดบทเรียนการทํางานเพื่อให้ได้คิด ทบทวน เรียนรู้ กระบวนการทํางานที่เป็นเลิศ (Best Practice) เพื่อพัฒนางานให้มีประสิทธิภาพมากขึ้น ขยายผลไปยังส่วนราชการทุกกระทรวง ทบวง กรม ในพื้นที่จังหวัด และต้องสื่อสารสังคมสร้างการรับรู้กับพี่น้องประชาชนผ่านช่องทางสื่อในพื้นที่ เช่น วิทยุกระจายเสียง หอกระจายข่าว เป็นต้น
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ กระทรวงมหาดไทยยังได้รับความไว้วางใจจากรัฐบาลในการดําเนินโครงการที่เป็นการแก้ไขความทุกข์ยากลําบากของพี่น้องประชาชนที่สําคัญ ได้แก่ 1) การแก้ไขปัญหาความยากจนผ่านไกลศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ซึ่งในขณะนี้ ท่านนายอําเภอในฐานะแม่ทัพได้ขับเคลื่อนนําขุนศึก คือ ข้าราชการและภาคีเครือข่ายในพื้นที่ลงสํารวจ (Re X-Ray) ข้อมูลเป้าหมายในการให้ความช่วยเหลือครัวเรือนที่ยากจนและได้รับความเดือดร้อนทุกเรื่องผ่านแพลตฟอร์ม ThaiQM ไปแล้วจํานวน 12 ล้านครัวเรือนจาก 17 ล้านครัวเรือน ซึ่งสํานักงานจังหวัดต้องให้ข้อมูลกับผู้ว่าราชการจังหวัดในการลงพื้นที่ติดตามการสํารวจข้อมูลและการแก้ไขปัญหาความยากจนเดือดร้อนให้กับพี่น้องประชาชนครัวเรือนเป้าหมาย และสนับสนุนบทบาทของนายอําเภอในการค้นหาเป้าหมายให้พบมากที่สุด เพื่อมีฐานข้อมูลที่ถูกต้องในการช่วยเหลือประชาชน พร้อมทั้งน้อมนําพระบรมราโชวาทของพระบาทสมเด็จพระมหาภูมิพลอดุลยเดชมหาราช บรมนาถบพิตร ในการทํางานแก้ไขปัญหาตามภูมิสังคม ดําเนินการให้แล้วเสร็จตามระยะเวลาที่กําหนด คือ 30 ก.ย. 2565 สําหรับกรณีที่ดําเนินการแล้วแต่ยังไม่ครบถ้วน 100% ให้นําฐานข้อมูลนี้ในการสานงานต่อให้สําเร็จ เพราะมันเป็นหน้าที่ของพวกเราชาวมหาดไทยที่มุ่งมั่นตั้งใจบําบัดทุกข์ บํารุงสุขให้กับพี่น้องประชาชนคนที่เดือดร้อน 2) การขับเคลื่อนจัดตั้งศูนย์บําบัดฟื้นฟูผู้ติดยาเสพติด โดยสํานักงานจังหวัดต้องให้ข้อมูลกับท่านผู้ว่าราชการจังหวัดประกอบการพิจารณาว่าพื้นที่ใดจะสามารถเปิดเป็นศูนย์บําบัดฟื้นฟูผู้ติดยาเสพติดเพื่อดูแลรักษาผู้ติดยาเสพติดซึ่งเป็น “ผู้ป่วย” ตามประมวลกฎหมายยาเสพติด พ.ศ. 2564 ให้ได้รับการรักษา “คืนคนดีกลับสู่สังคม” ซึ่งอย่างน้อยต้องมี 878 ศูนย์ หรืออําเภอละ 1 ศูนย์ โดยให้มีจิตอาสาที่ผ่านการฝึกอบรม เช่น กํานัน ผู้ใหญ่บ้าน แพทย์ประจําตําบล กรรมการหมู่บ้าน พระสงฆ์ ครูเกษียณอายุ และข้าราชการในพื้นที่ ร่วมบริหารจัดการ และขอรับการสนับสนุนบุคลากรทางการแพทย์และผู้มีความรู้ด้านบําบัดฟื้นฟู จากสํานักงานสาธารณสุขจังหวัด อําเภอ หรือปราชญ์ชาวบ้านที่มีความรู้ 3) วางระบบ “สายด่วนเลิกยาเสพติด” ศูนย์ดํารงธรรม 1567 ทั้งระบบบันทึกข้อมูล การส่งต่อข้อมูล การช่วยเหลือประชาชนที่ได้รับความเดือดร้อนจากยาเสพติดทั้งเหตุฉุกเฉิน เช่น คลุ้มคลั่ง และทั่วไป เช่น การบําบัดรักษา และ 4) การขับเคลื่อนโครงการอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง กระทรวงมหาดไทย โดยสํานักงานจังหวัดต้องสนับสนุนข้อมูลผู้ว่าราชการจังหวัดในการดําเนินการคัดเลือกอําเภอนําร่องจังหวัดละ 1 อําเภอ รวม 76 อําเภอ เพื่อสร้างนักขับเคลื่อนยุทธศาสตร์นําการเปลี่ยนแปลงที่เน้นการบูรณาการในระดับพื้นที่ เสริมงสมรรถนะการทํางานแบบบูรณาการและสร้างเครือข่ายกําลังคนคุณภาพระหว่างหน่วยงานในระดับพื้นที่ ในการขับเคลื่อนยุทธศาสตร์ชาติไปสู่การปฏิบัติให้เกิดผลลัพธ์เป็นรูปธรรมผ่านการลงมือปฏิบัติจริงในระดับพื้นที่ ด้วยการเรียน สืบสาน น้อมนํา “ศาสตร์พระราชา” สู่การปฏิบัติอย่างมั่นคง มั่งคั่ง ยั่งยืน